Avgang: Hvordan kommer man til flyplassen i Bergen?
Man kan velge mellom Bybanen, flybuss og taxi når man skal komme seg fra sentrum av Bergen til flyplassen på Flesland. Bybanen bruker rundt 45 minutter ut til Bergen lufthavn Flesland og har egen holdeplass i flyplassens underetasje. Billetten koster cirka 40 NOK og er den billigste måten å komme seg til flyplassen på. Det går også an å ta flybussen, som bruker 30-40 minutter til flyplassen, avhengig av hvor man tar den fra. Billettprisen for voksne er på cirka 130 NOK og den går blant annet fra Bryggen. Det er også mulig å ta taxi, men disse har ikke fastpris mellom Bergen by og lufthavnen.